Mukash Ambani a stârnit curiozitatea lumii întregi după ce a organizat o petrecere de trei zile înaintea nunții fiului său, unde a chemat-o și pe Rihanna să cânte. Miliardarul a preluat afacerea familiei după ce tatăl său a murit, în 2002.
Indianul este unul dintre cei mai bogați oameni din lume. În urmă cu 20 de ani, a fost considerat, pentru o perioadă de timp, cel mai bogat om din lume. În vârstă de 67 de ani, bărbatul are propria compania de trading, Reliance Commercial Corporation, care a fost fondată în 1970.
El a cheltuit 140 de milioane de dolari pentru petrecerea dinaintea nunții fiului său, care a ținut trei zile. Printre invitați s-au numărat și Mark Zuckerberg și Bill Gates, conform Cancan.
Ambani deține 50% din compania de trading și a investit bani și în fotbal, devenind fondatorul Super Ligii din India. El are o avere estimată la aproape 120 de miliarde de dolari, dar, în mod neoficial, ar avea o sumă mult mai mare în cont.
"Tu știi cât câștigă ăsta pe zi? 10 milioane de euro pe zi! Reține ce îți zic acum… Voi ați văzut pe cine a invitat? Una e când vinzi la un miliard de oameni și alta când vinzi la 100 de oameni. Și dacă are 300 de miliarde.
Oficial are 100 nu știu cât, neoficial are 300 (n.red. miliarde de dolari avere). Este unul dintre cei mai pricopsiți de pe fața Pământului. Nu e cel mai bogat, Rothschild e cel mai bogat. (…) Dar ai văzut că natura nu îl ajută nici pe fiu-su? E de două ori mai gras ca mine.", a declarat Mitică Dragomir, la MAX Profețiile lui Mitică.
Miliardarul locuiește într-un zgârie nori de 37.000 de metri pătrați cu 27 de etaje. Imobilul are și o cameră de zăpadă pe care familia a folosește pentru a "mai schimba aerul". Acesta are și o sală de fitness, centru spa, piscine, săli de masaj, pistă de alergare și o grădină uriașă.